Primăria orașului Ovidiu, cu sediul în localitatea Ovidiu, str. Sănătății nr. 7, județul Constanța, organizează concurs în data de 24.09.2026, ora 10:00 – proba scrisă, conform prevederilor H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și cu respectarea prevederilor Legii nr. 141/2025 privind unele măsuri fiscal-bugetare, cu modificările și completările ulterioare, pentru ocuparea postului vacant:

ȘOFER microbuz școlar – treapta I
funcție contractuală de execuție din cadrul compartimentului Transport elevi al Serviciului A.D.P.P.
· 1 post pe perioadă nedeterminată;

· normă întreagă de 8 ore/zi, 40 ore/săptămână;

· nivel studii: studii generale sau studii medii atestate cu diplomă de absolvire/diplomă de bacalaureat.

Condiții specifice:

· permis de conducere categoria D; D1.
· certificat de calificare profesională transport persoane;

· card de tahograf (cartelă tahografică);

· raport de evaluare psihologică din care să reiasă profilul personalității și compatibilitatea persoanei pentru funcția de șofer.

Condiții de desfășurare a concursului:

Concursul se desfășoară la sediul Primăriei orașului Ovidiu.

· 02.09.2026 – data afișării anunțului concursului;

· 02.09.2026 – 16.09.2026, în intervalul orar: luni-joi: 08:00-16:00, vineri: 08:00-12:00 – perioada depunerii dosarelor de concurs;

· 17.09.2026 – 18.09.2026 – selecția dosarelor de concurs;

· 21.09.2026 – afișarea rezultatului selecției dosarelor;

· 22.09.2026 – depunerea contestațiilor privind selecția dosarelor;

· 23.09.2026 – soluționarea contestațiilor privind selecția dosarelor;

· 24.09.2026, ora 10:00 – proba scrisă;

· Proba interviu se susține în termen de maximum 4 zile lucrătoare de la data susținerii probei scrise și se afișează obligatoriu odată cu rezultatul probei scrise.

Condiții generale:

Conform art. 15 din H.G. nr. 1336/2022, poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din O.U.G. nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 – Codul muncii;

d) are o stare de sănătate corespunzătoare postului pentru care candidează, atestată pe baza adeverinței medicale;

e) îndeplinește condițiile de studii, de vechime în specialitate și alte condiții specifice potrivit cerințelor postului;

f) nu a fost condamnată definitiv pentru săvârșirea unor infracțiuni incompatibile cu exercitarea funcției contractuale;

g) nu execută o pedeapsă complementară prin care i-a fost interzisă exercitarea dreptului de a ocupa funcția sau de a exercita profesia;

h) nu a comis infracțiunile prevăzute de Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor.
Dosarul de concurs:

Conform prevederilor art. 35 din H.G. nr. 1336/2022, dosarul de concurs va conține:

a) formular de înscriere la concurs, conform modelului prevăzut în anexa nr. 2;

b) copia actului de identitate;

c) copia certificatului de căsătorie sau a altui document prin care s-a realizat schimbarea numelui, după caz;

d) copiile documentelor care atestă nivelul studiilor și îndeplinirea condițiilor specifice ale postului:

permis de conducere categoria D; D1;

certificat de calificare profesională transport persoane;

card de tahograf (cartelă tahografică);

raport de evaluare psihologică din care să reiasă profilul personalității și compatibilitatea pentru funcția de șofer;

e) copia carnetului de muncă/adeverință eliberată de angajator care să ateste vechimea în muncă și în specialitatea studiilor;

f) certificat de cazier judiciar sau declarație pe propria răspundere privind antecedentele penale, în condițiile art. 35 din H.G. nr. 1336/2022;

g) adeverință medicală care să ateste starea de sănătate corespunzătoare;

h) certificat de integritate comportamentală, conform prevederilor legale;

i) curriculum vitae, model comun european.

Copiile documentelor se prezintă însoțite de originale pentru certificare conform cu originalul de către secretarul comisiei de concurs.

Candidații vor depune dosarele de participare la concurs la Compartimentul Resurse Umane, în termen de 10 zile lucrătoare de la data afișării/publicării prezentului anunț, respectiv în perioada: 02.09.2026 – 16.09.2026, în intervalul orar: luni-joi: 08:00-16:00; vineri: 08:00-12:00.

Relații suplimentare se pot obține la sediul instituției din Ovidiu, str. Sănătății nr. 7, Compartiment Resurse Umane, telefon 0241.255340, int. 310 sau 320.

